recursal/SuperWikiNEXT-32B huggingface dataset:
சீனாவிலுள்ள கின்சன் அணு மின் நிலையம் கட்டம் III அலகுகள் 1 & 2 (30.436 N 120.958 E): இரண்டு காண்டு 6 அணு உலைகள், கனடிய அணுசக்தி நிறுவனத்தால் வடிவமைக்கப்பட்டு மூன்றாம் கின்சன் அணுமின் கழகத்தினால் இயக்கப்படுகிறது
**காண்டு**  (*CANDU* - *CANada Deuterium Uranium* என்பதன் சுருக்கம்) **அணு உலை** கனடாவில் கண்டறியப்பட்ட அழுத்த கனநீர் அணு உலை ஆகும். இதன் ஆங்கிலப் பெயர் சுருக்கம் தியூட்டிரியம் ஆக்சைடை (கன நீர்) மட்டுப்படுத்தியாகவும் இயற்கை யுரேனியத்தை எரிபொருளாகவும் பயன்படுத்தியதை ஒட்டி சூட்டப்பட்டது. காண்டு அணு உலைகள் முதன்முதலாக 1950களின் பிற்பகுதியிலும் 1960களிலும் கனடிய அணுசக்தி கழகமானது ஒண்டோரியோ நீர் மின் கழகம் (தற்போது ஒண்டோரியோ மின் உற்பத்தி), கனடிய ஜெனரல் எலெக்ட்ரிக் (தற்போது ஜிஈ கனடா) மற்றும் பிற நிறுவனங்களுடன் இணைந்து மேம்படுத்தப்பட்டது. கனடாவில் இயங்கும் அனைத்து அணு மின் நிலையங்களும் காண்டு வகை அணு உலைகளைக் கொண்டுள்ளன. இதனை வெளிநாடுகளில் சந்தைப்படுத்தத் துவங்கி தற்போது இத்தகைய அணு உலைகள் இந்தியா, பாக்கித்தான், அர்ச்சென்டீனா, தென் கொரியா, உருமேனியா மற்றும் சீனா ஆகிய நாடுகளில் இயங்கி வருகின்றன. அக்டோபர் 2011இல் கனடிய கூட்டாட்சி அரசு இந்த வகை அணு உலைகளின் வடிவமைப்பிற்கான உரிமத்தை காண்டு எனர்ஜி என்ற நிறுவனத்திற்கு வழங்கி உள்ளது.

இயக்கத்தில் உள்ள காண்டு அணு உலைகள்
----------------------------------

தற்சமயம் 29 காண்டு உலைகள் உலகெங்கும் இயக்கத்தில் உள்ளன. இந்தியாவில் 1974ஆம் ஆண்டில் அணுகுண்டு வெடிக்கப்பட்டதைத் தொடர்ந்து கனடா தனது அணுக்கருவியல் வணிகத்தை முறித்துக் கொண்டதால் இங்கு *காண்டு வழி வந்தவைகள்* 13 இயக்கத்தில் உள்ளன. 

* கனடா: 17 (+3 மீமேம்படுத்தல், +5 மூடப்பட்டது)
* தென் கொரியா: 4
* சீனா: 2
* இந்தியா: 2 (+13 காண்டு-வழிவந்தவைகள் பயனில், +3 காண்டு-வழிவந்தவைகள் கட்டமைப்பில்)
* அர்ச்சென்டீனா: 1
* உருமேனியா: 2 (+3 கட்டமைப்பில், தற்போது செயலற்று)
* பாக்கித்தான்: 1

வெளி இணைப்புகள்
---------------

* The Evolution of CANDU Fuel Cycles and Their Potential Contribution to World Peace
* Candu Energy Inc. பரணிடப்பட்டது 2008-05-11 at the வந்தவழி இயந்திரம்
* Organization of CANDU Industries பரணிடப்பட்டது 2016-11-10 at the வந்தவழி இயந்திரம்
* CANDU Owner's Group
* A history of the CANDU reactor பரணிடப்பட்டது 2012-02-25 at the வந்தவழி இயந்திரம்
* CANTEACH - Educational and Reference Library on Candu Technology
* Bruce Power
* Hydro-Québec
* Atomic Energy of Canada Limited
* Canadian Nuclear Safety Commission
* Canadian Nuclear Society
* Canadian Nuclear Association
* Canadian Nuclear FAQ
* CBC Digital Archives - Candu: The Canadian Nuclear Reactor
* Chernobyl – A Canadian Perspective பரணிடப்பட்டது 2012-02-04 at the வந்தவழி இயந்திரம்
* Will CANDU do? Walrus Magazine
* Modeling Nuclear Fuel Behavior for Enhanced Reactor Performance and Safety in a CANDU reactor பரணிடப்பட்டது 2011-08-15 at the வந்தவழி இயந்திரம்
**பரதன்** (*Bharathan*) 1992 ஆம் ஆண்டு விஜயகாந்த் மற்றும் பானுப்ரியா நடிப்பில், இளையராஜா இசையில், சபாபதி தட்சிணாமூர்த்தி இயக்கத்தில், ஏ. எஸ். இப்ராகிம் ராவுத்தர் தயாரிப்பில் வெளியான தமிழ் திரைப்படம். இப்படம் இந்தியில் *காயல்* என்ற பெயரில் சன்னி தியோல் மற்றும் மீனாட்சி சேஷாத்ரி நடிப்பில் மறுஆக்கம் செய்யப்பட்டது.

கதைச்சுருக்கம்
--------------

பரத் (விஜயகாந்த்) சிறையிலிருக்கும் மரணதண்டனைக் கைதி.

பரத்தின் கடந்த காலம்: பரத் இந்துவைக் (பானுப்ரியா) காதலிக்கிறான். அவனது அண்ணன் ராம்குமார் (எஸ். பி. பாலசுப்ரமணியன்) மற்றும் அண்ணி ஜானகி (சங்கீதா). பரத் ஒரு அரசுப்பணியில் சேரவேண்டுமென்று ராம்குமார் விரும்புகிறார். ஆனால் பரத் குத்துச்சண்டை வீரராக விரும்புகிறான்.

திடீரென்று ஒருநாள் ராம்குமார் காணாமல் போகிறார். பரத் அவரை எங்கு தேடியும் கிடைக்கவில்லை. ராம்குமாருக்கு என்னவானது என ராம்குமாரின் வேலைக்காரன் (சந்திரசேகர்) பரத்திடம் கூறுகிறான். தொழிலதிபர் கங்காதரன் (ஆனந்தராஜ்) ராம்குமாருக்கு தொழில்ரீதியாக உதவுகிறான். இதனால் ராம்குமார், கங்காதரனிடம் நன்றியோடு பழகுகிறான். இதை சாதகமாக எடுத்துக்கொள்ளும் கங்காதரன், ராம்குமாரின் நிறுவனத்தை தன் சட்ட விரோத செயல்களுக்கு பயன்படுத்துகிறான். இதைக் காவல்துறைக்குத் தெரிவிக்க முயலும் ராம்குமாரை கங்காதரன் கடத்துகிறான். தன் அண்ணன் இருக்கும் இடமறிந்து அவரை மீட்கச்செல்கிறான் பரத். ஆனால் ராம்குமாரைக் கொன்று அந்தப் பழியை பரத் மீது சுமத்தி அவனை சிறைக்கு அனுப்புகிறான் கங்காதரன். பரத்தின் வழக்கறிஞரான விஸ்வநாதனும் கங்காதரனுடன் இணைந்து அவனுக்கு மரண தண்டனை பெற்றுத்தருகிறார்கள். ஜானகி தற்கொலை செய்துகொள்கிறாள்.

நிகழ்காலம்: சிறையிலிருந்து தப்பிக்கும் பரத் தனக்கு துரோகம் செய்த வழக்கறிஞர் விஸ்வநாதனைக் கொல்கிறான். கங்காதரனைப் பாதுகாக்க காவல் அதிகாரி ஜான்சன் (நெப்போலியன்) நியமிக்கப்படுகிறார். பரத் நிரபராதி என்ற உண்மை தெரியவருகிறது. எனவே கங்காதரனைக் கொலைசெய்யவிடாமல் தடுத்து பரத்தை நீதிமன்றத்தில் நிரபராதி என்று நிரூபித்து விடுதலை பெற்றுத்தர எண்ணுகிறார். ஆனால் இந்துவைக் கடத்திய கங்காதரனிடமிருந்து அவளை மீட்கும் பரத், கங்காதரனைக் கொன்று பழிதீர்க்கிறான்.

நடிகர்கள்
---------

* விஜயகாந்த் - பரதன்
* பானுப்ரியா - இந்து
* எஸ். பி. பாலசுப்பிரமணியம் - ராம்குமார்
* ஆனந்தராஜ் - கங்காதரன்
* நெப்போலியன் - ஜான்சன்
* சங்கீதா - ஜானகி
* சந்திரசேகர் - ராம்குமாரிடம் வேலைசெய்பவர்
* வாசு விக்ரம் - கைதி
* ஆர். சுந்தர்ராஜன்
* ஸ்ரீவித்யா - லட்சுமி
* பொன்னம்பலம்
* ஸ்ரீஹரி - உத்தம்சிங்
* பிரபுதேவா - சிறப்புத் தோற்றம்
* டிஸ்கோ சாந்தி - பாடலுக்கு நடனம்

இசை
---

படத்தின் இசையமைப்பாளர் இளையராஜா.

| வ. எண் | பாடல் | பாடகர்கள் | பாடலாசிரியர் | காலநீளம் |
| --- | --- | --- | --- | --- |
| 1 | அழகே அமுதே | இளையராஜா | பொன்னடியான் | 4:45 |
| 2 | நல்வீணை நாதம் | இளையராஜா | பொன்னடியான் | 1:55 |
| 3 | போட்டதெல்லாம் | மனோ | வாலி | 5:00 |
| 4 | புன்னகையில் மின்சாரம் | இளையராஜா, எஸ். ஜானகி | வாலி | 5:04 |
| 5 | வா வாத்தியாரே | சித்ரா | கங்கை அமரன் | 4:49 |

மேற்கோள்கள்
-----------

1. ↑  "பரதன்". .
2. ↑  "பரதன்". .
மின்- ஒளியியல் அமைப்புகளுக்கான ஆய்வகம் (**Laboratory for Electro-Optics Systems)** என்பது இந்திய விண்வெளி ஆராய்ச்சி நிறுவனத்திற்கு சொந்தமான ஒரு ஆராய்ச்சி ஆய்வகமாகும். இது ஒளியியல், உணரித் தொகுதிகளின் வடிவமைப்பிலும் மேம்பாட்டிலும் ஈடுபட்டுள்ளது , அவை செயற்கைக்கோள் அல்லது ஏவூர்திகளுக்காக பயன்படுகின்றன.

வரலாறு.
-------

1993 ஆம் ஆண்டில் நிறுவப்பட்டது மின்- ஒளியியல் அமைப்புகளுக்கான ஆய்வக.ம் 1975 ஆம் ஆண்டில் முதல் இந்திய செயற்கைக்கோள் ஆரியபட்டா உருவாக்கப்பட்ட அதே இடத்தில் நிறுவப்பட்டது. இந்தியாவில் விண்வெளி ஆராய்ச்சி தொடங்கியபோது ஏவப்பட்ட செயற்கைக்கோள்களுக்கான புவி விண்மீன்களைக் கண்காணிப்பதற்கானுணரிகளை ஆய்வகம் உருவாக்கியுள்ளது. ஆரியபட்டா, பாசுகரா, ஆப்பிள், இந்திய தொலையுணர்வுச் செயற்கைக்கோள், சிராசு, இன்சாட் - 2 போன்ற செயற்கைக்கோள்களில் இந்த ஆய்வகத்தால் உருவாக்கப்பட்ட உணரிகள் பொருத்தப்பட்டுள்ளன. இந்தியாவின் முதல் நிலவு பயணமான சந்திரயான் - 1 - லும் இந்த ஆய்வகம் பங்கேற்றுள்ளது. இசுரோவின் ஆதித்யா - எல் 1 பயணத்திலும் ஒரு கருவி பயன்பாட்டில் உள்ளது.</ref> They have an instrument in ISRO's upcoming mission to Sun, Aditya-L1 too.

மேற்கோள்கள்
-----------

1. ↑  "Laboratory for Electro-Optic Systems (LEOS) (India), Space industry – Major sub-contractors". janes.com. 16 October 2006. 25 February 2012 அன்று பார்க்கப்பட்டது.
2. ↑  "Laboratory for Electro-Optic Systems (LEOS) (India), Space industry – Major sub-contractors". janes.com. 16 October 2006. 25 February 2012 அன்று பார்க்கப்பட்டது.
3. ↑  "Laboratory for Electro Optics Systems (LEOS)". vssc.gov.in. 27 December 2014 அன்று மூலம் பரணிடப்பட்டது. 25 February 2012 அன்று பார்க்கப்பட்டது.
4. ↑  "India's first mission to the Sun". Research Matters. .

வெளி இணைப்புகள்
---------------

* மின்- ஒளியியல் அமைப்புகளுக்கான ஆய்வகம்
**தகானு தாலுகா** (Dahanu taluka), இந்தியாவின் மகாராட்டிரா மாநிலத்தின் பால்கர் மாவட்டத்தின் 8 தாலுகாக்களில் ஒன்றாகும்.
2011 இந்திய மக்கள் தொகை கணக்கெடுப்பின் படி, இத்தாலுகா தகானு நகராட்சி மன்றம், 1 கணக்கெடுப்பில் உள்ள ஊர்களும் மற்றும் 173 வருவாய் கிராமங்களும் கொண்டது.

மக்கள் தொகை பரம்பல்
-------------------

2011 இந்திய மக்கள் தொகை கணக்கெடுப்பின் படி, 82139 வீடுகள் கொண்ட தகானு தாலுகாவின் மொத்த மக்கள் தொகை 402095 ஆகும். மக்கள் தொகையில் ஆண்கள் 199574 மற்றும் பெண்கள் 202521 ஆக உள்ளனர். பாலின விகிதம் 1000 ஆண்களுக்கு 1015 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 60433 - 15.03% ஆகும். சராசரி எழுத்தறிவு 51.15% ஆகும். மக்கள் தொகையில் பட்டியல் மக்கள் மற்றும் பழங்குடிகள் முறையே 1.62% மற்றும் 69.11% ஆகவுள்ளனர். 1012.88 சதுர கிலோ மீட்டர் பரப்பளவு கொண்ட பால்கர் தாலுகாவின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 397 பேர் வீதம் வாழ்கின்றனர். 84.1% மக்கள் கிராமப்புறங்களில் வாழ்கின்றனர். இதன் மக்கள் தொகையில் இந்துக்கள் 95.37%, இசுலாமியர்கள் 2.94%, பௌத்தர்கள் 0.31%, சமணர்கள் 0.69%, கிறித்துவர்கள் 0.29% மற்றும் பிறர் 0.40% ஆக உள்ளனர். இதன் பெரும்பான்மையான பேச்சு மொழி மராத்தி மொழி ஆகும்.

மேற்கோள்கள்
-----------

1. ↑  Talukas of Palghar District
2. ↑  List of all towns and Villages in Dahanu Taluka
3. ↑  Dahanu Taluka Population, Caste, Religion Data
**முகமது அமீன்** (Mohammad Amin ) (பிறப்பு:1928 சனவரி 22- இறப்பு: 2012 திசம்பர் 15 ) இவர் ஒரு இந்திய வரலாற்றாசிரியர் ஆவார். இந்தியாவின் புது தில்லியில் அமைந்துள்ள பல்கலைக்கழகமான ஜாமியா அம்டார்ட் என்ற உயர் கல்வி நிறுவனத்தின் துணைவேந்தராக இருந்த இவர் 2010 இல் பத்ம பூசண் விருது பெற்றுள்ளார்.

ஆரம்பகால வாழ்க்கை மற்றும் தொழில்
--------------------------------

முன்னாள் ஐக்கிய மாகாணங்களின் அலகாபாத் மாவட்டத்தில் கங்கை நதிக்கரையில் உள்ள கசுபா மௌ- அய்மாவில் அமீன் பிறந்தார். 

அமீன் குர்சத் என்பவரை மணந்தார். இத்தம்பதியருக்கு வரலாற்றாசிரியரும் உரோட்சு பல்கலைகழகத்தின் அறிஞருமான சாகித் அமீன் என்ற ஒரு மகனும்,  ஒரு ஊடக ஆளுமையாகவும், ஆசிரியராக உள்ள கசலா என்ற மகளும் இருக்கின்றனர். 

இவரது பள்ளி கல்வி அலகாபாத்தில் தொடங்கியது, அங்கிருந்து முகலாய சராய் மற்றும் இறுதியாக பனாரசில் உள்ள குயின்ஸ் கல்லூரி பள்ளிக்கு சென்றார்.  அதைத் தொடர்ந்து, புகழ்பெற்ற வரலாற்றாசிரியரான சர் சபாத் அகமது கானின் கீழ் 1945 இல் அலகாபாத் பல்கலைக்கழகத்தில் வரலாற்றில் பட்டம் பெற்றார். 1949 ஆம் ஆண்டில் அலிகார் முஸ்லீம் பல்கலைக்கழகத்தில் வரலாறு மற்றும் சட்டம் இரண்டிலும் முதுகலைப் பட்டம் பெற்றார். 

### தொழில்

முகமது அமீன் ஒரு வழக்கறிஞராக, 1947 இல், பச்சன் என்ற வழக்கறிஞரின் கீழ் பயிற்சி பெற்றார். இருப்பினும், ஒரு வழக்கறிஞராக இவரது வாழ்க்கை குறுகிய காலமாக இருந்தது. இவர் 1949 இல் டெல்லியில் உள்ள செயின்ட் ஸ்டீபன் கல்லூரியில் விரிவுரையாளராக சேர்ந்தார். 1952 இல் இவர் கார்னெல் பல்கலைக்கழகத்திலும் பின்னர் இசுடான்போர்டு பல்கலைக்கழகத்திலும் முதுகலைப் பட்டம் பெற்றார் (1962 ).   இவர் வரலாற்றுத் துறையின் தலைவராக 1989 இல் ஓய்வு பெறும் வரை 39 ஆண்டுகள் புனித ஸ்டீபன்ஸில் கற்பித்தார். 

1994-96 வரை உஸ்பெகிஸ்தான் அரசாங்கத்தின் அழைப்பின் பேரில் அல் பெரூனி நிறுவனத்தில் நிபுணர் வரலாற்றாசிரியராக பணியாற்றினார். 

### நிர்வாகம்

இவர் 1990 இல் ஜாமியா அம்டார்ட் பல்கலைக்கழகத்தின் துணைவேந்தராக நியமிக்கப்பட்டு,  1993 வரை அங்கு பணியாற்றினார்.  

இந்திரா காந்தி உடற்கல்வி மற்றும் விளையாட்டு அறிவியல் நிறுவனத்தின் நிர்வாகக் குழுவின் தலைவராகவும் இருந்தார்   தேசிய கல்வி மன்றம், மக்கள் தொகை மையம், மத்திய ஆலோசனைக் குழு போன்ற பல கல்வி நிறுவனங்களின் நிர்வாகக் குழுக்களின் உறுப்பினர்களை இவர் வகித்துள்ளார் கலாச்சார அமைச்சகம், இந்திய தொல்பொருள் ஆய்வுத் துறையின் ஆலோசனைக் குழு மற்றும் கொல்கத்தாவின் விக்டோரியா நினைவிடத்தின் அறங்காவலர் குழு ஆகியவற்றிலும் பணியாற்றியுள்ளார்.

விருதுகள் மற்றும் அங்கீகாரங்கள்
-------------------------------

* கெளரவ கௌச டிலிட் - ஜாமியா மில்லியா இஸ்லாமியா பல்கலைக்கழகம் - 2009
* பத்ம பூசண் - 2010

இறப்பு
------

அமீன் வயது தொடர்பான நோய்களுக்கு ஆளாகி டிசம்பர் 15, 2012 அன்று தனது 84 வயதில் இறந்தார்.

மேற்கோள்கள்
-----------

1. 1 2 3 4 5  "Interview with Dr Mohammed Amin". .
2. 1 2 3 4 5  "About Us". .
3. ↑  "Prof Mohammed Amin". .
4. ↑  "Jamia Hamdard". .
5. ↑  "Governing Body". Indira Gandhi Institute of Physical Education and Sports Sciences. 2016. .
6. ↑  "This Year’s Padma Awards announced". Government of India. 25 January 2010. .
7. ↑  "Former Jamia VC Mohammad Amin dead". .   
  
- "Former Jamia VC Mohammad Amin dead". .   
  
- "Former Jamia VC Mohammad Amin dead". Siasat. .   
  
- "Historian Mohammed Amin dies at 86". .   
  
- "Memories". .
**பெரிய காட்டு ஆந்தை** (*Forest Eagle Owl*, *Bubo nipalensis*) என்பது தென்கிழக்காசியா மற்றும் இந்தியத் துணைக்கண்டத்தில் காணப்படும் ஒரு பெரிய இரவாடி பறவையாகும்.

உடலமைப்பு
---------

பெரிய காட்டு ஆந்தையானது ஆந்தைகளில் ஒரு பெரிய இனமாகும். இதன் நீளம் 50 முதல் 65 செமீ (20 முதல் 26 அங்குலம்) வரை இருக்கும். இது சராசரியாக உலகின் ஆறாவது நீளமான ஆந்தையாகும், மேலும் தற்போது உயிருடன் காணப்படும் ஆந்தை இனங்களில் ஒன்பதாவது நீளமான இறக்கைகளைக் கொண்டது. இந்த இனத்தின் பரவலாக அறிவிக்கப்பட்ட எடை 1.3 முதல் 1.5 கிலோ (2.9 முதல் 3.3 பவுண்டுகள்) ஆகும். ஒருகால் அது ஆண் பறவையின் எடையாகவும் இருக்கலாம். இப்பறவையின் அலகு மஞ்சள் நிறத்தில் இருக்கும். விழிப்படலம் பழுப்பாகவும், கால் விரல்கள் மஞ்சள் நிறத்தில் இருக்கும். 

இப்பறவை உடலின் மேற்பகுதி ஆழ்ந்த பழுப்பாக சீரான வெளிர் மஞ்சள் கோடுகளோடு காணப்படும். தலையில் கறுப்பும் வெள்ளையுமாக கலந்த நிறத்தில் இரண்டு கொம்புகள் செங்குத்தாக நிற்கக் காணலாம். உடலின் கீழ்ப்பகுதி சிவப்பும் மஞ்சளும் தோய்ந்த வெண்மையாக இருக்கும். தொண்டையிலும் மார்பிலும் கறுப்புப் பட்டைக் கோடுகள் காணப்படும். வயிற்றில் கறுப்புப் பட்டைகள் இடைவெளிவிட்டுத் தெளிவாகக் காணப்படும். கால்கள் தூவிகளால் முழுவதும் மூடப்பட்டிருக்கும். இதன் கண்கள் பழுப்பு நிறமாகவும் இந்தியக் கழுகு ஆந்தையின் கண்கள் ஆரஞ்சு நிறமாகவும் இருப்பதைக் கொண்டு இரண்டையும் வேறுபடுத்தி அறியலாம்.

பெரிய காட்டு ஆந்தையின் ஓவியம்

காணப்படும் பகுதிகளும் உணவுவும்
------------------------------

மேற்கு கிழக்குத் தொடர்ச்சி மலைசார்ந்த பசுமைமாறா அடர்காடுகளில் மட்டும் காணப்படும். பகலில் உயரமான மரத்தின் அடத்தியான கிளைகளில் தூங்கியபடி பொழுதைக்கழிக்கும். இரவில் வெளிப்பட்டு காடை, கௌதாரி, முயல் ஓணான், பாம்பு ஆகியவற்றை வேட்டையாடுவதோடு மலைவாழ் மக்கள் வாழ்விடங்களில் நுழைந்து அவர்கள் வளர்க்கும் கோழி, புறா, பூனை ஆகியவற்றையும் தூக்கிச் செல்லும். காட்டில் இறந்து கிடக்கும் புலி முதலான பெரிய விலங்குகளின் இறைச்சியையும் தின்பதுண்டு. ஆழ்ந்த குரலில் நெடுந்தொலைவு கேட்கும்படியாக **ஹீட் ஹீட்** எனக் கத்தும்.

இனப்பெருக்கம்
-------------

இளம் *பெரிய காட்டு ஆந்தை*
திசம்பர் முதல் சனவரி முடிய வயதான பெரியமரப் பொந்துகளிலும், கழுகு முதலான பறவைகள் கட்டிய பழைய கூட்டிலும், பாறை இடுக்குளிலும், மலைக்குகைகளிலும் தரையிலும் ஒரு முட்டை மட்டும் இடும். முட்டை வெண்மை நிறத்தில். கூட்டை நெருங்குபவர்களைக் கோபத்தோடு தாக்கும்.

தென் இந்தியா -பிலிகிரிரங்கா மலை அருகே காணப்படும்*பெரிய காட்டு ஆந்தை*

மேற்கோள்கள்
-----------

1. ↑  "*Bubo nipalensis*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2013.2*. பன்னாட்டு இயற்கைப் பாதுகாப்புச் சங்கம். 2012. 26 November 2013 அன்று பார்க்கப்பட்டது.
2. ↑   *க. ரத்தினம், தென்னிந்தியப் பறவைகள்*. சென்னை: தமிழ்நாடு பாடநூல் நிறுவனம். 1973. பக். 262-263.
3. ↑  **தமிழ்நாட்டுப் பறவைகள்** *முனைவர் க.ரத்னம்*-மெய்யப்பன் பதிப்பகம்,பக்கம் எண்:76

வெளி இணைப்புகள்
---------------

* cryptozoology.com: Devil Bird. Retrieved 2006-DEC-23.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q729676
* விக்கியினங்கள்: Bubo nipalensis
* ADW: Bubo\_nipalensis
* Avibase: F5EBAA6436FF4088
* BirdLife: 22688970
* BOLD: 114380
* ஈபேர்டு: sbeowl1
* EoL: 1178256
* GBIF: 5959136
* iNaturalist: 20037
* IRMNG: 10217195
* ITIS: 555411
* IUCN: 22688970
* என்.சி.பி.ஐ: 126852
* Species+: 4265
* TSA: 2879
* Xeno-canto: Bubo-nipalensis

 |
லூனா 6 அல்லது **ஈ - 6 எண் 7** (Ye - 6 தொடர்) என்பது லூனா திட்டத்தின் ஒரு பகுதியாக ***நிலாவில்*** தரையிறங்கும் நோக்கில் ஏவியசோவியத் விண்கலமாகும். நடு வழித்தடத் திருத்த முறையின் தோல்வியின் காரணமாக உலூனா 6 தரையிறங்கத் தவறியது , அதற்கு பதிலாக 160,000 கிலோமீட்டர் (99,000 மைல்) தொலைவில் நிலாவைக் கடந்து பறந்தது.

ஏவுதல்
------

பைக்கோனூர் ஏவுதளத்தில் தளம் 1/5 இலிருந்து பறக்கும் மோல்னியா - எம் ஏவூர்தியால் உலூனா 6 ஏவப்பட்டது. 1965 ஜூன் 8 அன்று 07:40 ஒபொநேவில் ஏவுதல் நிகழ்ந்தது. பிளாக் எல் மேல் கட்டப் பொறி விண்கலம் தாழ் புவி தங்கல் வட்டணையில் நுழைவதற்கு முன்பு , மேல் கட்ட விண்கலத்தை நிலாவைக் கடந்து சூரிய மைய வட்டணையில் செலுத்திவிட்டது.

தோல்வி
------

ஜூன் 9 அன்று பிற்பகுதியில் திட்டமிடப்பட்ட நடுவழித் திருத்தம் வரை உலூனா 6 திட்டமிட்டபடி தொடர்ந்தது. விண்கலத்தின் எஸ்5ஏ முதன்மைப் பொறி சரியான நேரத்தில் பற்றவைக்கப்பட்ட போதிலும் , அது துண்டிக்கப்படாமல் , அதன் எரிபொருள் தீர்ந்துவிடும் வரை தொடர்ந்து எரியூட்டப்பட்டது. பின்னர் நடந்த ஆய்வில், மூட உத்தரவிட்ட கடிகைக்கு தவறாக அனுப்பப்பட்ட ஒரு கட்டளையால் இந்த சிக்கல் ஏற்பட்டது என்று தீர்மானிக்கப்பட்டது.

விண்கலம் நிலவில் தரையிறங்க முடியவில்லை என்றாலும் , கட்டுப்பாட்டாளர்கள் விண்கலத்தைப் பயன்படுத்தி தரையிறங்கும் பணியை நிறைவாக நிறைவேற்றினர். உலூனா 6 நிலாவை*க்* கடந்து ஜூன் 11 அன்று 159,612,8 கிலோமீட்டர் (99,178,8 மைல்) நெருக்கத்தில் பறந்தது. புவியிலிருந்து 600,000 கிலோமீட்டர் (370,000 மைல்) தொலைவுக்குத் தொடர்பு பேணப்பட்டது.

மேற்கோள்கள்
-----------

1. ↑  Zak, Anatoly. "Russia's Unmanned Missions". *Russian Space Web*. 2 December 2016 அன்று பார்க்கப்பட்டது.
2. ↑  NASA. "Luna 6". *NASA*. 2 December 2016 அன்று பார்க்கப்பட்டது.

வெளி இணைப்புகள்
---------------

* ஜாரியா - உலூனா திட்டக் காலநிரல்
**பிலிப்பீன்சு சிறிய காகம்** (*Small crow*)(***கோர்வசு சாமாரென்சிசு***) என்பது கோர்விடே குடும்பத்தின் *கோர்வசு* பேரினத்தைச் சேர்ந்த ஒரு பாசரின் பறவைச் சிற்றினம் ஆகும். இது முன்பு மெலிந்த காகத்தின் (*கோர்வசு என்கா*) துணையினமாகக் கருதப்பட்டது. ஆனால் தொகுதி பிறப்புச் சான்றுகள் இரண்டும் தனித்துவமான சிற்றினங்கள் என்பதைக் குறிக்கிறது. மேலும் இது பன்னாட்டு பறவையியலாளர்கள் சங்கத்தால் பிரிக்கப்பட்டது.

வாழ்விடம்
---------

இது பிலிப்பீன்சு தீவில் மட்டுமே அகணிய உயிரி ஆகும். இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல சதுப்புநிலக் காடுகள் ஆகும்.

துணையினங்கள்
------------

சிறிய காகச் சிற்றினம், இரண்டு துணையினங்களைக் கொண்டுள்ளது. ஒன்று வடக்கு பிலிப்பீன்சிலும் மற்றொன்று தெற்கிலும் காணப்படுகிறது.

* *கோ. ச. சையெர்மாத்ரென்சிசு* - வடக்கு பிலிப்பீன்சின் லூசோன் தீவு
* *கோ. ச சமரென்சிஸ்* - தெற்கு பிலிப்பீன்சில் சமர் மற்றும் மிண்டனாவோ

மேற்கோள்கள்
-----------

1. ↑  "Species Updates – IOC World Bird List" (in en-US). .
2. ↑   *Birds of the Philippines*. .
3. ↑   (in en) *IOC World Bird List 11.2*. doi:10.14344/ioc.ml.11.2. .

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q40989090
* GBIF: 7589368

 |
Saint, 12th century fresco in Staraya Ladoga
**புனிதர்**, அல்லது **தூயர்** எனப்படுபவர் சமய நோக்கில் இவர் நன்மையை அல்லது விவாசத்தை வெளிப்படுகிறவராவார். இச்சொல் கத்தோலிக்க கிறிஸ்தவத்தில் பாவமற்றவரை அல்லது மோட்சம் சென்றதாக கருதப்படுபவர்களையும் மட்டும் குறிக்க பயன்படுத்தப்படுகிறது. பொதுவாக புனிதர் என்பவர் சமுதாயத்தால் நல்ல முன்னுதாரணமாக கணிக்கப்பட்டு, அவரது வாழ்க்கை ஏனையவரது வாழ்வின் ஈடேற்றத்துக்காக நினவு கூறப்படும். புனிதர் என்றச் சொல் சமய நோக்கில்லாமல் பயன்படுத்தப்படும் சந்தர்ப்பங்களும் உள்ளன. புனிதர்கள் மக்களுக்காக கடவுளிடம் பரிந்து பேசுபவர்கள் என கத்தோலிக்கக் கிறிஸ்தவர்களால் நம்பப்படுகிறது.
உரோமன் கத்தோலிக்க திருச்சபையில் புனிதர் பட்டம் தற்போது திருத்தந்தையால் மட்டுமே அறிவிக்கப்படுகிறது. இவ்வறிவிப்பு இறந்த ஒரு மனிதர், அங்கீகரிக்கப் பட்ட புனிதர்களின் பட்டியலில் சேர்க்கப்பட்டுள்ளார் என்பதனைக் குறிக்கும்.
புனித தோமையார், புனித சவேரியார், புனித பதுவை அந்தோணியார், புனித குழந்தை இயேசுவின் திரேசம்மாள், புனித அருளானந்தர், புனித செபஸ்தியார் போன்றவர்கள் முக்கியமான புனிதர்களில் சிலராவர்.

மேலும் காண்க
------------

* புனிதர் பட்டமளிப்பு
**அலோக்கு சரின்** (*Alok Sarin*) இந்தியாவைச் சேர்ந்த ஒரு மருத்துவர் ஆவார். புது தில்லியில் சிறப்பு மனநல மருத்துவராகவும் மனநல ஆர்வலராகவும் இயங்கி வருகிறார். 1980 ஆம் ஆண்டு மருத்துவத்தில் பட்டமும் 1983 ஆம் ஆண்டில் முதுநிலை மருத்துவப் பட்டமும் பெற்றார். 1986 ஆம் ஆண்டில் இந்திய மனநல சங்கத்தின் உறுப்பினரானார். புது தில்லியில் உள்ள சீதாராம் பாரதியா அறிவியல் மற்றும் ஆராய்ச்சி நிறுவனத்தில் மனநல மருத்துவராக பணிபுரிகிறார். புது தில்லி நேரு நினைவு அருங்காட்சியகம் மற்றும் நூலகத்திலும் தீன் மூர்த்தி இல்லத்திலும் மூத்த உறுப்பினராக உள்ளார். மேலும் இந்திய அரசின் சுகாதாரம் மற்றும் குடும்ப நல அமைச்சகத்தால் மனநலம் காப்பதற்காக இந்தியாவுக்கான சுகாதாரக் கொள்கை உருவாக்க அமைக்கப்பட்ட பணிக்குழுவில் உறுப்பினராக இருந்துள்ளார்.

மேற்கோள்கள்
-----------

1. ↑  "Alprax Attack". 19 May 2002. .
2. ↑  Subramanian, Rachna (July 11, 2004). "Feel-good formula? Still fuzzy logic". *தி டைம்ஸ் ஆஃப் இந்தியா*.. பார்த்த நாள்: January 15, 2014.
3. ↑  Charanji, Kavita (January 4, 2008). "School Shooting near Delhi". *Star Weekend Magazine* (thedailystar.net) **7** (1).. பார்த்த நாள்: January 15, 2014.

புற இணைப்புகள்
--------------

* ResearchGate profile of Alok Sarin
**மிதா வசிஷ்ட்** (*Mita Vashisht*) (பிறப்பு 2 நவம்பர் 1967) ஒரு இந்திய நடிகையாவார். திரை, மேடை மற்றும் தொலைக்காட்சியில் தனது பணிக்காக அறியப்பட்ட இவர், பரந்த அளவிலான பாத்திரங்களில் நடித்துள்ளார். இவரது மிக முக்கியமான தோற்றங்களில் அறிவியல் புனைகதை தொலைக்காட்சித் தொடரான *ஸ்பேஸ் சிட்டி சிக்மா* (1989-1991), *பச்பன் காம்பே லால் தீவாரின்*, *ஸ்வாபிமான்*, *ஆலன்* (கிர்தார்) *கஹானி கர் கர் கி* (திரிஷ்னா) மற்றும் *காலா* *தீகா* (ஜெதி மா) போன்ற பாத்திரங்களைக் கொண்ட திரைப்படங்கள் அடங்கும்.

ஆரம்ப கால வாழ்க்கை
------------------

மிதா 1967 ஆம் ஆண்டு நவம்பர் 2 ஆம் தேதி இந்தியாவின் மகாராட்டிராவில் உள்ள புனேவில் இந்திய இராணுவத்தில் இருந்து கர்னலாக ஓய்வு பெற்ற கேப்டன் ராஜேஷ்வர் தத் வசிஷ்ட் மற்றும் ஒரு ஆசிரியரும் பாடகியுமான மீனாட்சி மேத்தா (நீ) வசிஷ்ட் ஆகியோரின் மகளாகப் பிறந்தார்.

சண்டிகரின் பஞ்சாப் பல்கலைக்கழகத்தில் இலக்கியத்தில் முதுகலைப் பட்டம் பெற்ற பின்னர், 1987 இல் தில்லியின் தேசிய நாடகப் பள்ளியில் பட்டம் பெற்றார். பல ஆண்டுகளாக (1990-2010) சில முதன்மை வடிவமைப்புகளுக்கு கற்பிக்கும் நிறுவங்களில் வருகைதரும் ஆசிரியராக இருந்தார். இந்தியாவின் திரைப்பட மற்றும் நாடக நிறுவனங்கள் - தேசிய உடையலங்கார தொழில்நுட்பக் கல்லூரி (தில்லி), FTII (புனே), NSD (டெல்லி) மற்றும் NID (அகமதாபாத்). ஐக்கிய ராச்சியத்தின் இலண்டன், பர்மிங்காம், லீசெஸ்டர், சிரியாவின் டமாஸ்கஸில் போன்ற நகரங்களில் நாடகப் பட்டறைகளையும் நடத்தியுள்ளார். மாணவர்களுக்கு ஆடை அலங்கார வடிவமைப்பு, திரைப்பட இயக்கம் மற்றும் நடிப்பு, நாடக நுட்பங்களைப் பயன்படுத்தி கற்பிக்கிறார். இவர் திரைப்பட தயாரிப்பாளர் அனுப் சிங்கை மணந்தார்.

### திரையரங்கம்

காஷ்மீரின் ஆன்மீகவாதியும் பெண் மாயவாதியும் கவிஞருமான இலல்லேசுவரியின் வாழ்க்கை மற்றும் கவிதைகளை அடிப்படையாகக் கொண்ட *லால் டெட்* என்ற 75 நிமிட தனி நாடக நிகழ்ச்சியில் நடித்துள்ளார். *லால் டெட்* நிகழ்ச்சிகள் இந்தியாவிலும் வெளிநாட்டிலும் பின்வரும் தேசிய/சர்வதேச நாடக விழாக்களிலும் நிகழ்த்தப்பட்டுள்ளன.

சான்றுகள்
---------

1. ↑  Kolwankar, Gayatri (26 April 2016). "TV actors and their birthday bash pictures". pp. 15. .
2. ↑  "Mita Vashisht: My new show Kaala Teeka launches on my birthday 2nd November - Times of India". *The Times of India*. .
3. ↑  Ferral, Glacxy (25 November 2008). "Mita reveals it all". .
4. ↑  "For the love of the stage". 11 November 2012. .
5. ↑  Meenakshi Shedde (14 November 2001). "How theatre can empower the meek". *தி டைம்ஸ் ஆஃப் இந்தியா*. Archived from the original on 2012-07-17. .

வெளி இணைப்புகள்
---------------

* Official website
* ஐ.எம்.டி.பி இணையத்தளத்தில் Mita Vasisht
* A non-conforming artiste – The Tribune, 2002
**திரோகெயார் டெக்னோலொஜீஸ் லிமிடெட்** (Thyrocare) என்பது நவி மும்பை, எனும் வர்த்தக நகரியத்தின் ஓர் பகுதி நிறுவனம் ஆகும். சங்கிலி பகுப்பாய்வு மற்றும் தடுப்பு பராமரிப்புக்கான ஆய்வகங்கள் என்பன இங்கு உள்ளதுடன், இரத்த மாதிரிகளும் இங்கு சேர்க்கப்பட்டு பரிசோதிக்கப்படுகின்றன.  இந்தியா மற்றும்  நேபால், வங்காளம், மத்திய கிழக்கு நாடுகள் என பல பிரதேசங்களிலும் இந்நிறுவனத்தின் 1,122 இரத்த மாதிரிச் சேகரிப்பு நியைலங்கள் காணப்படுகின்றன..

வரலாறு
------

மத்தியில் அணு ஆராய்ச்சி மைய முன்னாள் விஞ்ஞானியான எ.வேலுமணியினால் திரோகெயார் ஆரம்பக்கப்பட்டது. இது ப்1996 ஆம் ஆண்டில் மும்பாயில் உள்ள பைசுல்லா எனும் இடதிலேயே ஆரம்பிக்கப்படது.. எனினும் இந்நிறுவனத்தின் முதல் நோக்கம் தைரோய்ட்டுப் பரிசோதனையே ஆகும்.   இந்நோக்கத்துடன் ஆரம்பமாகிப் பின்னர் நவி மும்பையில் தனது தலைமையகத்தை நிறுவி, இந்தியா முழுதும் இரத்த மாதிரிச் சேகரிப்பை பாரிய அளவில் முன்னெடுக்க்கும் வகையில் இந்நிறுவனம் வளர்ச்சி கண்டது. இந்நிறுவனத்தால் சேர்க்கப்படும் இரத்த மாதிரிகள் மும்பையில் அமைந்துள்ள ஓர் பாரிய ஆராய்ச்சி கூடத்திற்குக் கொண்டு செல்லப்பட்டு பரிசோதிக்கப்படுகின்றன..

ஆரோக்க்கியம் எனும் தனது நிறுவன சுலோகம் மூலமாக தைரோயிட்டுப் பரிசோதனையை இந்நிறுவனம் 200 வகைகளிலும் செய்துவந்தது .

மேற்கோள்கள்
-----------

1. 1 2 3  "An Indian farmer's son is now worth more than $300 million after his health care firm's IPO, Rags to Riches". *qz.com*. Quartz India. 13 May 2016. 15 September 2016 அன்று பார்க்கப்பட்டது.
2. ↑  "A Velumani: Life, loss and white lies". Business Standard. 4 June 2016.. பார்த்த நாள்: 24 September 2016.
3. 1 2  "Thyrocare Technologies IPO today: 10 things to know before investing".
4. 1 2  "Thyrocare Technologies: Testing new waters in medical diagnostics, Hidden Gems". 10 September 2015. 24 September 2016 அன்று பார்க்கப்பட்டது.
5. ↑  "Thyrocare IPO details - Should you invest?". Indian Share Broker. 22 April 2016. 19 செப்டம்பர் 2016 அன்று மூலம் பரணிடப்பட்டது. 15 September 2016 அன்று பார்க்கப்பட்டது.
வல்வில் ஓரி சிலை, திருவேசுவரர் ஆலயம், சிங்களாந்தபுரம். நாமக்கல் மாவட்டம்
கடையெழு வள்ளல்களுள் ஒருவனான **ஓரி**  சிறந்த வில்லாளி. கொல்லிமலைக்கும் அதைச் சார்ந்த நாட்டிற்கும் தலைவன். இவர் *வல்வில் ஓரி* எனவும் *ஆதன் ஓரி* எனவும் அழைக்கப்பெறுவார். தமிழகத்தின் கொல்லிமலைப்பகுதியில் ஆண்டுதோறும் வல்வில் ஓரியின் நினைவாக திருவிழா கொண்டாடப்படுகிறது.

மரபுக் கதை
----------

இராசிபுரத்தில் அமைந்துள்ள வல்வில் ஓரி கட்டியதாக சொல்லப்படும் கைலாச நாதர் கோயிலில் உள்ள அவரின் வாழ்நாளிலேயே அமைக்கப்பட்ட அவரின் சிலை
ஒரு முறை வல்வில் ஓரி ராசபுரம் என்னும் பகுதியில் (தற்போது இராசிபுரம்) வேட்டையாட செல்லும் போது அங்கு ஒரு பன்றியின் மீது அம்பினை செலுத்த, அப்பன்றியானது ஒரு புதரில் போய் மறைந்து விட, அந்த இடத்தில் வல்வில் ஓரி சென்று பார்க்கும் போது அங்கு பன்றிக்கு பதிலாக ஒரு சிவலிங்கமும், அச்சிவலிங்கத்தின் மீது வல்வில் ஓரி எய்த அம்பும், அந்த அம்புபட்டதால் அந்த சிவலிங்கத்தில் ரத்தமும் கசிந்தது. இதைக் கண்ட ஓரி சிவன்தான் தன்னை பன்றி வடிவில் வந்து சோதித்ததாக எண்ணி அவ்விடத்திலேயே சிவபெருமானுக்கு ஸ்ரீ கைலாச நாதர் திருக்கோயில் என்ற பெயரில் ஆலயம் எழுப்பினான். இதனை குறிக்கும் வகையில் அந்த ஸ்ரீ கைலாசநாதர் திருக்கோயிலின் கொடிமரத்தில் சிவபெருமானை குறிக்கும் வகையில் முள் புதரின் முன் பன்றி வடிவமும், வல்வில் ஓரியை குறிக்கும் வகையில் வாளும் கேடயமும், பொறிக்கப்பட்டுள்ளது. இந்த நிகழ்வு இவ்வாலய கோபுரத்தின் பின்புறத்தில் சித்தரிக்கப்பட்டுள்ளது.

காரியோடுமாண்டமை
---------------

இவன் கடையெழு வள்ளல்களுள் மற்றொருவனான காரியோடு போரிட்டு மாண்டான். நாட்டை வென்ற காரி அதை சேரமான் பெருஞ்சேரலிரும்பொறைக்குக் கொடுத்தான். நற்றிணையில் இவன் பரணரால் சிறப்பிக்கப்பட்டுள்ளான். புறநானூற்றில் வன்பரணர், கழைதின் யானையார் என்போர் இவனைப் புகழ்ந்து பாடிய பாடல்கள் உள்ளன.

இவற்றையும் பார்க்க
------------------

* கந்தன் மாறன்

மேற்கோள்கள்
-----------

1. ↑  "கொல்லிமலையை ஆண்ட வல்வில் ஓரிக்கு மணி மண்டபம்?". *இந்து தமிழ் நாளிதழ்*. 2021-03-22 அன்று பார்க்கப்பட்டது.
2. ↑  "கடையெழு வள்ளல்களுள் ஒருவனான ஓரி சிறந்த வில்லாளி!". *World Tamil Forum - உலகத் தமிழர் பேரவை* (ஆங்கிலம்). 2017-04-06. 2021-03-22 அன்று பார்க்கப்பட்டது.
3. ↑  "King Valvil Ori ruled over Kolli Hills in 200 AD". *The Hindu*. .
4. ↑  "வல்வில் ஓரி விழா: களையிழந்த கொல்லிமலை!". *தினமணி நாளிதழ்*. 2021-03-22 அன்று பார்க்கப்பட்டது.
5. ↑  Correspondent, Vikatan. "வல்வில் ஓரி விழாவில் வில் வித்தை!". *www.vikatan.com/*. 2021-03-22 அன்று பார்க்கப்பட்டது.
6. ↑  நற்றிணை 320 இல் கபிலர் இயற்றிய பாடல்
7. ↑  முள்ளுர் மன்னன் கழல் தொடிக்காரி
செல்லா நல்லிசை நிறுத்த வல்வில்ஒரிக்கொன்று சேரலற்கீத்த
செவ்வேர்ப் பலவின் பயங்கெழுகொல்லி (அகம்: 209)
8. ↑  நற்றிணை 6, 265
9. ↑  புறம்: 152, 153, 204

வெளி இணைப்புகள்
---------------

* வல்வில் ஓரியைப் புலவர்கள் பாடியவிதம்
* ஓரி பற்றிக் கூறும் கொங்கு மண்டல சதகம் பாடல்
**சந்தன்நகர்**  (*Chandannagar*, முன்னதாக **சந்தர்நகோர்** அல்லது **சந்தர்நகர்** (பிரெஞ்சு மொழி: *Chandernagor*), (வங்காள மொழி: চন্দননগর *சோந்தோன்நோகோர்*) இந்தியாவின் மேற்கு வங்காள மாநிலத்தில் கொல்கத்தாவிற்கு வடக்கே 30 கிலோமீட்டர்கள் (19 mi)\* தொலைவில் அமைந்துள்ள முன்னாள் பிரெஞ்சுக் குடியேற்றமும் சிறிய நகரமும் ஆகும். ஊக்ளி மாவட்டத்தில் ஓர் வட்டத்தின் தலைநகரமாகும். மேற்கு வங்காளத்தில் உள்ள ஆறு மாநகராட்சிகளில் ஒன்றாகும். கொல்கத்தா பெருநகர வளர்ச்சி ஆணையத்தின் ஆள்பகுதிக்குள் உள்ளது. ஊக்ளி ஆற்றங்கரையில் அமைந்துள்ள இந்த நகரம் வங்கத்தின் பிற நகரங்களிலிருந்து தனிப்பட்டு தன் அடையாளத்தைக் கொண்டுள்ளது. 150,000 மக்கள்தொகையுள்ள இதன் மொத்த நிலப்பரப்பு 19 சதுர கிலோமீட்டர்கள் (7.3 sq mi)\* தான். தலைநகர் கொல்கத்தாவுடன் தொடர்வண்டி, சாலைகள் மற்றும் நீர்ப்போக்குவரத்தால் இணைக்கப்பட்டுள்ளது. ஒருமணிப் பயணத்தில் எட்டக்கூடியதாக உள்ளது.

பெயர்க்காரணம்
-------------

இங்கு கங்கை (ஊக்ளி) ஆற்றின் கரை பிறைவடிவத்தில் உள்ளதால் ( வங்காள மொழியில், *சந்த்* என்பது நிலவினையும் *நகர்* என்பது நகரத்தையும் குறிக்கும்) இப்பெயர் வந்திருக்கலாம். சில பழைய ஆவணங்களில் இதன் பெயர் சந்தர்நகோர் எனக் குறிப்பிடப்பட்டுள்ளது, *சந்திர நகர்* என்பதிலிருந்தும் வந்திருக்கலாம். மற்றும் சிலர் கூற்றுப்படி இங்கு தழைத்திருந்த சந்தனமர வணிகத்தை ஒட்டி (வங்காளம்:*சந்தன்*) இந்தப் பெயர் எழுந்திருக்கலாம். மற்றுமொரு காரணமாக இங்குள்ள கோவிலில் உள்ள அம்மன் பெயர் சண்டி என்பதும் கூறப்படுகிறது. தவிர பழங்காலத்தில் இது *ஃபராசுதங்கா* என்று அழைக்கப்பட்டு வந்துள்ளது;பிரெஞ்சுக் குடியேற்றம் (வங்காளம்: *ஃபராசி* - பிரெஞ்சு, *தங்கா* - சேரி).

இயேசுவின் திரு இருதய கத்தோலிக்க கோவில்
--------------------------------------

 இயேசுவின் திரு இருதயக் கோவில்
பிரெஞ்சு நாட்டவரின் குடியேற்றப்பகுதியாக இருந்தபோது சந்தன்நகரில் ஒரு சிறப்புமிக்க கோவில் கட்டப்பட்டது. இருநுறு ஆண்டுகளுக்கு முன் கட்டப்பட்ட அக்கோவில் இயேசுவின் திரு இருதயத்திற்கு அர்ப்பணிக்கப்பட்டது. பிரெஞ்சு மொழியில் அக்கோவில் *l'Eglise du Sacré Cœur* என்று அழைக்கப்பட்டது. இதன் கலைப்பாணி பிரஞ்சு முறையில் அமைந்தது.

மேலும், அதே காலத்தில் கட்டப்பட்ட புனித லூயிசு கோவிலின் இடிமானப் பகுதிகளும் சுற்றுலாப் பயணியரை ஈர்க்கின்றது.

மேற்கோள்கள்
-----------

1. ↑
2. ↑

மேலும் அறிய
-----------

* *Three Frenchmen in Bengal: The Commercial Ruin of the French Settlements in 1757*. Project Gutenberg. e-text #10946.. பார்த்த நாள்: 25 April 2007.
* *In Clive's Command: A Story of the Fight for India*. Project Gutenburg. e-text #16382.. பார்த்த நாள்: 25 April 2007.

வெளி இணைப்புகள்
---------------

விக்கிமீடியா பொதுவகத்தில்,  
 ***சந்தன்நகர்***   
என்பதின் ஊடகங்கள் உள்ளன. 

* சந்தன்நகரின் 300 ஆண்டுகள் (1696-1996) பரணிடப்பட்டது 2012-12-06 at Archive.today
* சந்தன்நகர்
* Institut de Chandernagore - அலுவல்முறை வலைத்தளங்கள்
* இந்திய வெளியுறவுத் துறை - 1951 பிரிவு உடன்பாடு பரணிடப்பட்டது 2009-04-10 at the வந்தவழி இயந்திரம்
* La présence française à Chandernagor (1688-1950) பரணிடப்பட்டது 2006-12-08 at the வந்தவழி இயந்திரம் (பிரெஞ்சு)
* *கிழக்கு மேற்கை சந்திக்கிறது* - ஏ. சாட்டர்ஜி
* வங்காள விக்கிப்பீடியாவில்
* சந்தன்நகர் தகவல்கள் பரணிடப்பட்டது 2012-08-26 at the வந்தவழி இயந்திரம்
**மன்யதா தத்** (*Manyata Dutt*)(பிறப்பு **தில்நவாசு சேக்**; 22 சூலை 1978), **மன்யதா** என்று அழைக்கப்படுபவர், இந்தியத் தொழிலதிபர், முன்னாள் நடிகை மற்றும் சஞ்சய் தத் தயாரிப்பு நிறுவனத்தின் தற்போதைய முதன்மை செயல் அலுவலர் ஆவார். இவர் 2008-ல் பாலிவுட் நடிகர் சஞ்சய் தத்தை மணந்தார். பிரகாஷ் ஜாவின் 2003-ல் வெற்றி பெற்ற *கங்காஜலில்* குத்தாட்டப் பாடல் மூலம் இவர் மிகவும் பிரபலமானவர்.

தனிப்பட்ட வாழ்க்கை
------------------

 மன்யதா தத் தனது கணவர் சஞ்சய் தத்துடன்
மன்யதா தத் ஒரு முஸ்லீம் குடும்பத்தில் 22 சூலை 1978 அன்று மும்பையில் பிறந்தார். இவர் துபாயில் வளர்ந்தவர் ஆவார். இவர் திரையுலகில் சாரா கான் என்று அழைக்கப்பட்டார். 2008-ல் கமல் ரஷித் கானின் *தேஷ்ட்ரோஹியில்* இவர் அறிமுகப்படுத்தப்பட்ட பிறகு, ஜாவால் இவருக்கு "மன்யாதா" என்ற திரைப் பெயர் இடப்பட்டது. ஆனால் இவரது தந்தை இறந்தவுடன் நட்சத்திரமாக வேண்டும் என்ற இவரது விருப்பம் முடிவுக்கு வந்தது. குடும்ப வணிகத்தின் பொறுப்பைக் கவனிக்கத் தொடங்கினார்.

மன்யதா 7 பிப்ரவரி 2008 அன்று கோவாவில் சஞ்சய் தத்தை மணந்தார். இரண்டு ஆண்டுகளுக்குப் பிறகு, இவர்களுக்கு 21 அக்டோபர் 2010 அன்று ஷாஹ்ரான் என்ற ஆண் குழந்தை இக்ரா என்ற பெண் குழந்தை என இரட்டைக் குழந்தைகள் பிறந்தனர்.

தொழில்
------

திருமணத்திற்கு முன்பும், தத்தை சந்திப்பதற்கு முன்பும், நடிகை நிமித் வைஷ்ணவ் இ*ணையாக லவ்வர்ஸ் லைக் அஸ்* போன்ற இந்தி திரைப்படங்களில் நடித்தார். பின்னர் படத்தின் உரிமையை சஞ்சய் தத் ரூ. 20 லட்சம் கொடுத்துப் பெற்றார்.

கங்காஜல் திரைப்படத்தில் "அல்ஹத் மஸ்த் ஜவானி" என்ற குத்தாட்டப் பாடல் மான்யதா தத் நடித்துப் படமாக்கப்பட்டுள்ளது.

பெருமை
------

சஞ்சய் தத்தின் வாழ்க்கையை அடிப்படையாகக் கொண்டு சூன் 29, 2018 அன்று வெளியிடப்பட்ட ராஜ்குமார் கிரானி இயக்கிய வாழ்க்கை வரலாற்றுத் திரைப்படமான சஞ்சுவில், இவரது பகுதியை நடிகை தியா மிர்சா நடித்துள்ளார். ரன்பீர் கபூர் சந்சய் சத் வேடத்தில் நடித்துள்ளார்.

மேற்கோள்கள்
-----------

1. 1 2 3 4 5 6  Singh, Harneet (29 January 2009). "From performing item numbers to becoming Mrs. Dutt: Manyata". *The Indian Express*. 30 May 2016 அன்று பார்க்கப்பட்டது.Singh, Harneet (29 January 2009). "From performing item numbers to becoming Mrs. Dutt: Manyata". *The Indian Express*. Retrieved 30 May 2016.
2. ↑  "Sanjay Dutt told me never give up, says wife Manyata". *The Times of India*. 30 May 2016 அன்று பார்க்கப்பட்டது.
3. 1 2 3  Lalwani, Vickey (5 December 2010). "From Manyata to Mrs Dutt!". *Mumbai Mirror*. 30 May 2016 அன்று பார்க்கப்பட்டது.Lalwani, Vickey (5 December 2010). "From Manyata to Mrs Dutt!". *Mumbai Mirror*. Retrieved 30 May 2016.
4. ↑  "Sanjay Dutt and Manyata's marriage is valid, rules court". *Zee News*. 28 May 2008. 30 May 2016 அன்று பார்க்கப்பட்டது.
5. ↑  Rao, Girish. "Sanjay Dutt weds>Manyata". *Rediff*. 30 May 2016 அன்று பார்க்கப்பட்டது.
6. ↑  "Manyata Dutt delivers twins". *The Times of India*. 21 October 2010. 30 May 2016 அன்று பார்க்கப்பட்டது.
7. ↑  "Sanjay Dutt's twins watch 'Policegiri' with their mom Manyata". *News 18*. 3 July 2013. 30 May 2016 அன்று பார்க்கப்பட்டது.
8. 1 2  Shah, Kunal M. (29 February 2008). "Bride and prejudice". *Mumbai Mirror*. 30 May 2016 அன்று பார்க்கப்பட்டது.

வெளி இணைப்புகள்
---------------

* Manyata Dutt at IMDb
* Manyata Dutt at Bollywood Hungama
இந்தியக் காவல் பணியில் தலைமை இயக்குநர் பதவியின் சின்னம்
இந்தியாவில் **காவல்துறையின் தலைமை இயக்குநர்** (ஆங்கில மொழி: *Director General of Police*) என்பது இந்தியக் காவல்துறையின் மிக உயரிய பதவியாகும். இப்பதவியில் உள்ளவர்கள் அனைவரும் இந்தியக் காவல் பணி அதிகாரிகள் ஆவர். இவர்கள் பொதுவாக ஒரு மாநிலத்தில் காவல்துறைக்கு தலைமை வகிப்பர். ஆயினும் இவர்கள் சிறைத்துறை, குற்றப் புலனாய்வு மற்றும் உளவுத்துறை முதலிய மாநில அரசின் துறைகளின் தலைவர்களாகவோ அல்லது நடுவண் புலனாய்வுச் செயலகம், மத்திய சேமக் காவல் படை போன்ற நடுவண் அரசின் துறைகளிளோ பணியமர்த்தப்படலாம். அசோகச் சின்னம், அதன் கீழ் குறுக்காக வைக்கப்பட்ட வாளும் குறுந்தடியும் அதற்குக் கீழ் ஆங்கிலத்தில் IPS எழுத்து இப்பதவியின் சின்னமாகும். கூடுதல் காவல்துறை தலைமை இயக்குனர் (ADGP) இந்திய காவல்துறை சேவையில் (IPS) ஒரு தலைமை இயக்குனர் (DGP) க்கு இளையவராக கருதப்படுகிறார். ஏடிஜிபி மற்றும் டிஜிபி இருவரும் 3-ஸ்டார் போலீஸ் தரவரிசையில் இருந்தாலும், டிஜிபி ஒரு மாநிலம் அல்லது யூனியன் பிரதேசத்தில் போலீஸ் படையின் தலைவராகவும், ஏடிஜிபி ஒரு துணை அதிகாரியாகவும் இருக்கிறார்.

மேற்கோள்கள்
-----------

1. ↑  Union Public Service Commission
2. ↑  ஆறாவது ஊதியக் குழு அறிக்கை
**ரத்னாவளி** 1935 ஆம் ஆண்டு வெளிவந்த தமிழ்த் திரைப்படமாகும். பிரஃபுல்லா கோசு இயக்கிய இத்திரைப்படத்தை ஏ. வி. மெய்யப்பச் செட்டியார் தயாரித்திருந்தார். கல்கத்தாவில் இத்திரைப்படம் தயாரிக்கப்பட்டது. இதன் பாடல்களை பாபநாசம் சிவன் எழுதியிருந்தார். இத்திரைப்படத்தில் எம். ஆர். கிருஷ்ணமூர்த்தி, மற்றும் பி. எஸ். ரத்னாபாய், பி. எஸ். சரஸ்வதிபாய் சகோதரிகள் ஆகியோர் நடித்திருந்தனர்.

பம்மல் சம்பந்த முதலியார் மேடையேற்றிய *ரத்னாவளி* நாடகத்தை அடிப்படையாக வைத்து இத்திரைப்படம் தயாரிக்கப்பட்டது.

திரைக்கதை
---------

ஹர்ஷவர்தனர் எழுதிய *ரத்னாவளி* என்ற காப்பியத்தை அடிப்படையாக வைத்து பம்மல் சம்பந்த முதலியார் இதன் திரைக்கதையை எழுதினார். கௌசாம்பி நாட்டு மன்னனுக்கும் (எம். ஆர். கிருஷ்ணமூர்த்தி), இலங்கையின் இளவரசி ரத்னாவளிக்கும் (பி. எஸ். ரத்னாபாய்) ஏற்பட்ட காதல் பற்றியது இத்திரைப்படத்தின் கதை. ஒரே அரசனை ஒன்று விட்ட சகோதரிகளான இருவர் மணக்கிறார்கள்.

நடிகர்கள்
---------

* பி. எஸ். ரத்னா பாய் (ரத்னாவளி)
* பி. எஸ். சரசுவதி பாய் (வாசவதத்தை)
* எம். ஆர். கிருஷ்ணமூர்த்தி
* டி. ஏ. மதுரம் (தோழி காஞ்சனமாலை)
* சி. பஞ்சு
* ஏ. டி. கிருஷ்ண சர்மா
* எம். ஆர். சுப்பிரமணிய முதலியார்
* கே. எஸ். அங்கமுத்து
* சி. எஸ். சாமண்ணா
* பபூன் சண்முகம்
* முத்துகிருஷ்ணன்

பாடல்கள்
--------

பாபநாசம் சிவன் பாடல்களை இயற்றிய முதலாவது திரைப்படம் இதுவாகும்.

* *கடலுக்கு உவமை கடலே* (பாடியவர்: எம். ஆர். கிருஷ்ணமூர்த்தி)
* *மதலைகள் உருக் கொண்ட* (பாடியவர்: பி. எஸ். இரத்தினாபாய்)

வரவேற்பு
--------

இப்படம் வெற்றி அடையவில்லை, ஆனாலும் நகைச்சுவைக் காட்சிகளுக்காக வரவேற்பைப் பெற்றது. ‘தென்னாட்டுச் சார்லி சாப்ளின்’ எனப் போற்றப்பட்ட சி. எஸ். சாமண்ணா, சுப்பிரமணிய முதலியார், கே. எஸ். அங்கமுத்து, பபூன் சண்முகம், முத்துகிருஷ்ணன் ஆகியோர் நகைச்சுவை வேடங்களில் நடித்திருந்தனர். நாடகங்களில் வெற்றிகரமாக நடித்துக் கொண்டிருந்த பி.எஸ். ரத்னாபாய், பி.எஸ். சரஸ்வதிபாய் ஆகிய இரு சகோதரிகள் கதாநாயகிகளாக நடித்தனர். நெல்லை மாவட்டம், பாளையம்கோட்டையைச் சேர்ந்தவர்கள். இவர்களின் பாடல்கள் கிராமபோன் இசைதட்டுகளில் அக்காலத்தில் வெளியாகியுள்ளன.

மேற்கோள்கள்
-----------

1. ↑  "Ratnavali on Moviebuff.com". *Moviebuff.com*.. பார்த்த நாள்: 7 சனவரி 2017.
2. ↑  ராண்டார் கை (சனவரி 24, 2002). "The Hindu : Melody and more in every frame". தி இந்து.. பார்த்த நாள்: 7 சனவரி 2017.
3. 1 2  "இது நிஜமா!". *குண்டூசி*: பக். 57. சூலை 1951.
4. ↑  "Encyclopedia of Indian Cinema".. பார்த்த நாள்: 7 சனவரி 2017.
5. 1 2  **Lua error in Module:Citation/CS1 at line 2627: attempt to call field 'has\_accept\_as\_written' (a nil value).**
6. 1 2 3  விடுதலைக்கு முந்தைய தமிழ்த் திரைப்படங்கள், அரவிந்த் சுவாமிநாதன்

வெளி இணைப்புகள்
---------------

* யூடியூபில் மதலைகள் உருக் கொண்ட
**அடிரோன்டாக் மலைகள்** (*Adirondack Mountains*, /ædɪˈrɒndæk/) அமெரிக்க நாட்டின் வடகிழக்கு நியூயார்க் மாநிலத்தில் உருவாகியுள்ள திண்மப்பாறைத் தொகுதி ஆகும். இதன் எல்லைகளும் அடிரோன்டாக் பூங்காவின் எல்லைகளும் ஒன்றே. இந்த மலை ஓர் வட்டமான குவிமாடமாக உருவாகியுள்ளது; இந்த வட்டத்தின் விட்டம் ஏறத்தாழ 160 மைல்கள் (260 கிமீ) மற்றும் உயரம் ஏறத்தாழ 1 மைல் (1,600 மீ). தற்போதைய மலைத்தோற்றத்திற்கு உறைபனிப்பரவலே காரணமாகும்.

வரலாறு
------

அடிரோன்டாக் மலைகளின் 1876ஆம் ஆண்டு நிலப்படம்; இதிலுள்ள பல சிகரங்கள், ஏரிகள், இடங்களின் பெயர்கள் தற்போது பயன்பாட்டில் இல்லை.
முதன்முதலாக 1742ஆம் ஆண்டில் இங்கு வந்திருந்த பிரான்சிய இறையியலாளர் யோசப்பு-பிரான்சுவா லஃபிட்டோ இதனை *ரோன்டாக்சு* எனக் குறிப்பிட்டுள்ளார்; இதற்கான பொருளாக *மரந் தின்னிகள்* என வரையறுத்திருந்தார். மோஹோக் மொழியில் முள்ளம்பன்றியை அடிரோன்டாக் என்கின்றனர். இது மரப்பட்டைகளை உண்ணக்கூடும். மோஹோக் மொழிக்கு வரிவடிவம் எதுவும் இல்லாததால் ஐரோப்பியர்கள் வெவ்வேறாக உச்சரிக்கத் தொடங்கினர். 1761இல் வரையப்பட்ட ஆங்கில நிலப்படமொன்றில் இது *மான் வேட்டை நாடு* எனவும் 1837இல் எபனேசர் எம்மான்சு இம்மலைகளை *அடிரோன்டாக்சு* எனவும் குறிப்பிடப்பட்டுள்ளனர்.

இப்பகுதிக்கு கி.மு 10,000க்கு முன்பே தொல்குடி அமெரிக்கர்கள் வந்துள்ளனர். அல்கோங்குவைன் மக்களும் மோஹோக் நாடும் அடிரோன்டாக் மலைகளை வேட்டையாடவும் பயணிக்கவும் பயன்படுத்தினரே தவிர இங்கு குடியேறவில்லை. ஐரோப்பிய குடியேற்றம் 1609இல் தற்போது டைகொண்டெரோகா எனப்படும் இடத்திற்கு சாமுவல் டெ சாம்ப்ளேன் வந்தபிறகு துவங்கியது. 1642இல் இயேசு சபை இறையியலாளர் ஐசாக் ஜோக்சு இங்கு வந்துள்ளார்.

1664இல் புதிய நெதர்லாந்து இங்கிலாந்து முடியாட்சிக்கு கையளிக்கப்பட்டபோது இப்பகுதி ஆங்கிலேயர் வசம் வந்தது. புரட்சிப் போருக்குப் பின்னர் இந்த நிலப்பகுதி நியூயார்க் மாநில மக்களுக்கு வழங்கப்பட்டது. போர்க் கடன்களை அடைக்க புதிய அரசு கிட்டத்தட்ட அனைத்து பொதுவிடங்களையும், கிட்டத்தட்ட 7 மில்லியன் ஏக்கராக்கள், மிகவும் குறைந்த விலைக்கு, ஏக்கருக்கு பென்னி கணக்கில், விற்றது. மரவெட்டிகள் உள்பகுதிகளுக்கு ்எவ்வித கட்டுப்பாடுகளும் இன்றி வரவேற்கப்பட்டனர்;  இதனால் பெரும் வனவழிப்பு நிகழ்ந்தேறியது.

1989இல் யுனெசுக்கோ அடிரோன்டாக் நிலப்பகுதியின் பகுதிபாகத்தை *சாம்ப்ளேன்-அடிரோன்டாக் பல்லுயிர்க்கோவை உய்வகமாக* அறிவித்துள்ளது.

காட்சியகம்
----------

* பிளாசிடு ஏரிபிளாசிடு ஏரி
* மார்சி சிகரம்மார்சி சிகரம்
* வைட்ஃபேசு மலை (வெண்முக மலை)வைட்ஃபேசு மலை (வெண்முக மலை)

மேற்கோள்கள்
-----------

1. ↑  Cherniak, D. J.. "Ebenezer Emmons (1799–1863)". Rensselaer Polytechnic Institute.. பார்த்த நாள்: June 23, 2015.
2. ↑  Sulavik, Stephen B. (2007). *Adirondack : of Indians and mountains, 1535–1838*. Fleischmanns, N.Y.: Purple Mountain Press. பக். 21–51. பன்னாட்டுத் தரப்புத்தக எண்:978-1930098794.
3. ↑  "History of the Adirondack Park".. பார்த்த நாள்: June 23, 2015.
4. ↑  "UNESCO – MAB Biosphere Reserves Directory". .
**அழகர் ஆற்றில் இறங்குதல்** அல்லது **கள்ளழகர் ஆற்றில் இறங்குதல்** என்பது தமிழ்நாட்டின் பழைமை வாய்ந்த மதுரை மாநகரில் சித்திரை மாதத்தில் கொண்டாடப்படும் சைவ வைணவ ஒற்றுமைத் திருவிழாகும். இது மதுரை மாநகரில் வீற்றிருக்கும் அன்னை மீனாட்சியின் திருக்கல்யாணத் திருவிழாவுடன் இணைத்துக் கொண்டாடப் பெறுகிறது. தமிழ்நாட்டில் பொதுவாக தமிழில் முதல் மாதமான சித்திரை மாதப் பிறப்பை சித்திரைத் திருவிழாவாகக் கொண்டாடுகின்றனர்.

திருவிழா வழக்கம்
----------------

சித்திரைத் திருவிழா மதுரையில் தமிழ் வருடப்பிறப்பான சித்திரை மாதத்தில் பௌர்ணமிக்கு முன்னதாக பத்து நாட்கள் கொண்டாடப்படுகிறது. பத்தாம் நாளில் மீனாட்சி சுந்தரேசுவரர் திருக்கல்யாணம் நடைபெறுகிறது. மதுரையின் திருமாலிருஞ்சோலையில் வீற்றிருக்கும் கள்ளழகர் தம் தங்கை மீனாட்சியின் திருமணத்திற்குத் தாமதமாக வருகிறார். அதற்குள் மீனாட்சியின் திருமணம் முடிவடைந்து விடுகிறது. இதனால் கோபமடைந்த அழகர் வைகை ஆற்றில் நீராடிவிட்டு தங்கையைக் காணாமலே வீடு திரும்புகிறார். இந்த நிகழ்ச்சியே திருவிழாவாகக் கொண்டாடப் பெறுகிறது.

சமய ஒற்றுமையாக்கம்
------------------

இந்து சமயத்தில் பல்வேறு சமயப் பிரிவுகள் இருந்தாலும் சைவம், வைணவம் என இரு பிரிவுகளுக்கிடையில் பெரும் கருத்து வேறுபாடுகளும், ஒற்றுமையின்மையும் இருந்து வந்தது. சைவத் திருவிழா, வைணவத் திருவிழா என சமயங்கள் தொடர்புடையனவாக மதுரையில் மீனாட்சி சுந்தரேசுவரர் திருக்கல்யாணமும், அழகர் ஆற்றில் இறங்கும் திருவிழாவும் விளங்குகின்றன. இரு சமயங்களுக்கிடையே ஒற்றுமையை ஏற்படுத்தும் நோக்கோடு மன்னர் திருமலை நாயக்கர் காலத்தில் இரு விழாக்களையும் ஒன்றாக இணைத்து ஒரே விழாவாக ஆக்கினார். இதனால் தேனூரில் வைகை ஆற்றில் இறங்கி வந்த அழகர் மதுரை வைகை ஆற்றில் இறங்கும்படியாக விழா மாற்றியமைக்கப்பட்டது. மதுரை மீனாட்சியின் அண்ணனான அழகர் தங்கையின் திருமணத்திற்கு வருவதாகவும், தான் வருவதற்குள் திருமணம் முடிந்துவிடவே ஆற்றிலிருந்து அப்படியே திரும்பிவிடுவதாகவும் புதிய கதையும் புனையப்பட்டது. ஆனால், மண்டூக மகரிசிக்கு சாபவிமோசனம் தரவே அழகர் வைகை ஆற்றில் எழுந்தருள்கிறார் என்பதே பழைய புராணக்கதையாகும்

மேற்கோள்கள்
-----------

1. ↑  டாக்டர் அம்பை மணிவண்ணன் எழுதிய "கோயில் ஆய்வும் நெறிமுறைகளும்" (முதல் பதிப்பு: டிசம்பர், 2000) நூல் பக்கம்:187

இவற்றையும் பார்க்க
------------------

* சித்திரைத் திருவிழா

வெளி இணைப்புகள்
---------------

* அழகர் திருக்கோவில் (தினமலர்)
* அழகர் ஆற்றில் இறங்குதல்
* கள்ளழகர் ஆற்றில் இறங்குதல்
[*தொடர்பிழந்த இணைப்பு*]
* கள்ளழகர் ஆற்றில் இறங்குதல் வைபவம்
**அப்தெல்ரகுமான் ஏசாம்** (*Abdelrahman Hesham*) எகிப்து நாட்டைச் சேர்ந்த ஒரு சதுரங்க வீரராவார். 1992 ஆம் ஆண்டு திசம்பர் மாதம் 2 ஆம் தேதியன்று இவர் பிறந்தார். 2016 ஆம் ஆண்டில் பிடே அமைப்பு அப்தெல்ரகுமான் ஏசாமிற்கு கிராண்டுமாசுட்டர் பட்டம் வழங்கியது.

சதுரங்க வாழ்க்கை
----------------

2016 ஆம் ஆண்டில் நடைபெற்ற ஆப்பிரிக்க சதுரங்க வெற்றியாளர் போட்டியை அப்தெல்ரகுமான் ஏசாம் வென்றார். இப்போட்டி அவருக்கு கிராண்டு மாசுட்டர் பட்டத்தைப் பெற்றுக் கொடுத்தது.

2016, 2018 ஆம் ஆண்டுகளில் நடைபெற்ற சதுரங்க ஒலிம்பியாடு போட்டிகளில் இவர் எகிப்து நாட்டைப் பிரதிநிதித்துவப்படுத்தினார். 2016 ஆம் ஆண்டில் 5 ஆவது பலகையில் விளையாடிய இவர் 5.5/9 புள்ளிகள் ஈட்டினார். 2018 ஆம் ஆண்டில் 4 ஆவது பலகையில் விளையாடிய இவர் 4.5/9 புள்ளிகள் எடுத்தார்.

2023 ஆம் ஆண்டு அசர்பைசான் நாட்டின் பக்கூ நகரத்தில் நடைபெற்ற சதுரங்க உலகக் கோப்பையிலும் இவர் விளையாடினார். முதல் சுற்றில் போலந்து நட்டைச் சேர்ந்த சதுரங்க வீரர் பார்டெல் மேத்தியூசிடம் மோதினார்.

மேற்கோள்கள்
-----------

1. ↑  "Hesham, Abdelrahman". .
2. ↑  "Chess-Results Server Chess-results.com - 2016 AFRICAN INDIVIDUAL CHESS CHAMPIONSHIPS - OPEN". .
3. ↑  "Chess-Results Server Chess-results.com - 42nd Olympiad Baku 2016 Open". .
4. ↑  "Chess-Results Server Chess-results.com - 43rd Olympiad Batumi 2018 Open". .

புற இணைப்புகள்
--------------

* அப்தெல்ரகுமான் ஏசாம் rating card at பன்னாட்டு சதுரங்கக் கூட்டமைப்பு இதை விக்கித்தரவில் தொகுக்கவும்
* Abdelrahman Hesham games at 365Chess.com
* அப்தெல்ரகுமான் ஏசாம் player profile and games at Chessgames.com
**துவர்கள்** (Tuvans) என்பவர்கள் உருசியா (துவா), மங்கோலியா மற்றும் சீனாவில் வாழும், சைபீரியாவை பூர்வீகமாக கொண்ட ஒரு துருக்கிய இன மக்கள் ஆவர். இவர்கள் ஒரு சைபீரிய துருக்கிய மொழியான துவா மொழியை பேசுகின்றனர். மங்கோலியாவில் இவர்கள் உரியாங்கை மக்களின் ஒருவராக கருதப்படுகின்றனர்.

வரலாற்று ரீதியாக துவர்கள் கால்நடையை மேய்க்கும் நாடோடிகளாக வாழ்ந்து வந்துள்ளனர். ஆடுகள், செம்மறி ஆடுகள், ஒட்டகங்கள், ரெயின்டீர்கள், மாடுகள் மற்றும் யாக் எருமைகளின் மந்தைகளை கடந்த ஆயிரக்கணக்கான ஆண்டுகளாக பேணி வந்துள்ளனர்.

ஒரு குதிரையில் அமர்ந்திருக்கும் துவன்

மேற்கோள்கள்
-----------

1. ↑  "Y-DNA haplogroups of Tuvinian tribes show little effect of the Mongol expansion". *Indo-European.eu* (ஆங்கிலம்). 12 August 2018. 15 July 2020 அன்று பார்க்கப்பட்டது.
2. ↑  Otto Maenchen-Helfen, Journey to Tuva, p. 169
3. ↑  "CNBC Asia-Pacific: Network Schedule". *Advameg, Inc*. everyculture.com.
4. ↑  "Uriyangqad, which is the plural form of Uriyangqan, itself originally a plural of Uriyangqai."

KRUEGER, John (1977). *Tuvan Manual*. பக். 10.
**மாதவரம் நெடுஞ்சாலை** என்பது தமிழ்நாடு மாநிலத்தில் சென்னை மாவட்டத்தின் பெரம்பூர் புறநகர்ப் பகுதியில் எப்போதும் கூட்டமாகக் காணப்படும் ஒரு நெடுஞ்சாலை ஆகும். சென்னை மாநகரின் முக்கியமான வியாபார மையங்களில் இச்சாலைப் பகுதியும் ஒன்றாகும். இச்சாலையில், முக்கியமான தொழிற்சாலைகள் நிறைந்த 'அமால்கமேசன் குழும' தொழிற்தோட்டம் (உதாரணமாக, சார்ட்லோ இந்தியா லிமிடெட்), ஜவுளி வியாபார நிறுவனங்கள், எரிபொருள் விற்பனை நிலையங்கள், உணவுக் கூடங்கள், மின்னணு உபகரண கடைகள், பல்பொருள் அங்காடிகள், வீட்டு உபயோக பொருட்கள் விற்பனையகங்கள், திரையரங்க வளாகம், 'இண்டேன்' வாயு முகமை, செல்பேசி சேவை மையங்கள், தங்க நகைக் கடைகள், பூ வியாபாரிகள், பழ விற்பனையாளர்கள், தேநீர் விடுதிகள், வங்கிகள், இருசக்கர வாகன விற்பனையகம் ஆகிய தொழில் சார்ந்தோர் உண்டு.

பெரம்பூர், வியாசர்பாடி, திரு. வி. க. நகர், செம்பியம், அகரம், ஜவஹர் நகர், பெரவள்ளூர், பெரியார் நகர், கொளத்தூர், மூலக்கடை, மாதவரம், மாத்தூர், மணலி, எர்ணாவூர், எண்ணூர், மீஞ்சூர், பாரிமுனை போன்ற முக்கியமான புறநகர்ப் பகுதிகளுக்குச் செல்லும் தனிநபர் வாகனங்கள் மற்றும் பேருந்துகள் இச்சாலை வழியாக அதிகளவில் பயணிக்கின்றன.

மெட்ரோ இரயில் திட்டம்
---------------------

சென்னை மெட்ரோ இரயில் இரண்டாம் கட்ட மூன்றாவது வழித்தடத்தில் மாதவரம் நெடுஞ்சாலை மெட்ரோ இரயில் நிறுத்தமும் ஒன்று. இதற்கான சுரங்கம் தோண்டும் பணிகளுக்காக, எந்திரங்கள் மாதவரம் நெடுஞ்சாலை பகுதிக்கு வந்துள்ளன.

மேற்கோள்கள்
-----------

1. ↑  Vē El̲ilaracu (2001) (in ta). *Valatu kai min̲n̲al: kaṭṭuraikaḷ*. El̲il. .
2. ↑  DTNEXT Bureau (2023-07-19). "CMRL signs contract with TATA for underground station construction in corridor 3". *www.dtnext.in* (ஆங்கிலம்). 2023-09-07 அன்று பார்க்கப்பட்டது.
3. ↑  The Hindu Bureau (2023-08-07). "Chennai Metro Rail's 'Nilgiris' reaches Madhavaram High Road after tunnelling for 1.4 km". *The Hindu* (ஆங்கிலம்). 2023-09-07 அன்று பார்க்கப்பட்டது.
4. ↑  "2-ம் கட்ட சென்னை மெட்ரோ". *Hindu Tamil Thisai*. 2023-08-07. 2023-09-07 அன்று பார்க்கப்பட்டது.

வெளி இணைப்புகள்
---------------

* GeoHack - மாதவரம் நெடுஞ்சாலை

*
**குருபா,** (Kuruba)(**குருபா கவுடா**, **குருமா** மற்றும் **குரும்பர்** என்றும் அழைக்கப்படுகின்றனர்) என்பது இந்திய மாநிலமான கர்நாடகாவைச் சேர்ந்த இந்து சாதி ஒன்றைக் குறிப்பதாகும். இங்கு இவர்கள் மூன்றாவது பெரிய சாதிக் குழுவாக உள்ளனர். இச்சமூகத்தின் பாரம்பரிய தொழிலாகக் கால்நடை மேய்ச்சல் உள்ளது.

சொற்பிறப்பியல்
--------------

*குருபா* என்ற சொல், *மேய்ப்பன் என்று* பொருள்படும் *குரி* என்பதிலிருந்து *உருவானது*, குரி என்பது *ஆடுகளைக்* குறிக்கின்றது. இவர்களின் பாரம்பரிய முதன்மைத் தொழிலாக மேய்ச்சல் உள்ளது. இன்றும் பலர் நாடோடி வாழ்க்கையினை மேற்கொள்கின்றனர்.

வரலாறு
------

பாரம்பரிய வட்டாரங்களின் கூற்றுப்படி விஜயநகர சாம்ராஜ்யத்தின் நிறுவன வம்சமான சங்கமா வம்சத்தை குருமா அல்லது குருபாக்கள் தோற்றுவித்தனர். மகாராட்டிராவின் மத மரபு அறிஞர் ராம்சந்திர சிந்தமன் தேரே கருத்துப்படி:

தென்இந்திய வரலாறு, தென்இந்திய அரச வம்சங்கள் குறித்த தெளிவான கருத்துக்களைத் தெரிவிக்கின்றது. ஆயர், மேய்ச்சல் குழுக்கள் சந்திர பரம்பரை வழித்தோன்றலான சத்திரியர்கள் என்ற பெருமையுடன் 'யாதவர்கள்' என்ற அந்தஸ்தினை பெறுகின்றனர். தென்னிந்தியாவின் பல்வேறு வம்சங்கள், பல்லவர்கள் முதல் யாதவராயர்கள் வரை, ஆயர், மேய்ச்சல் குழுக்களின் உறுப்பினர்களாகவும் குருபா பரம்பரையைச் சேர்ந்தவர்களாகவும் உள்ளனர்.

மேற்கோள்கள்
-----------

1. ↑  Ranganna, T. S. (12 August 2006). "Kuruba community sets a new trend at math". *The Hindu*.. பார்த்த நாள்: 2020-06-30.
2. ↑  Ramchandra Chintaman Dhere, Translated by Anne Feldhaus (2011). *Rise of a Folk God: Vitthal of Pandharpur, South Asia Research*. Oxford University Press. பக். 240–241. பன்னாட்டுத் தரப்புத்தக எண்:9780199777648. .
3. ↑  "Bandaru assures ST category for Golla-Kuruma". .
4. ↑  Ramchandra Chintaman Dhere (2011). *Rise of a Folk God: Vitthal of Pandharpur, South Asia Research*. Feldhaus, Anne (trans.). Oxford University Press. பக். 243. பன்னாட்டுத் தரப்புத்தக எண்:978-0-19977-764-8. .
**டேவிட் மீர் பிளே** (*David Meir Blei*) கொலம்பியா பல்கலைக்கழகத்தில் புள்ளியியல் மற்றும் கணினி அறிவியல் துறைகளில் பேராசிரியராக உள்ளார்.2014 ஆம் ஆண்டிற்கு முன் பிரின்ஸ்டன் பல்கலைக்கழகத்தில் கணினி அறிவியல் துறையில் இணை பேராசிரியராக இருந்தார். இவரது பணி முதன்மையாக இயந்திர கற்றலில் உள்ளது.

ஆராய்ச்சி
---------

இவரது ஆராய்ச்சி ஆர்வங்களில் தலைப்பு மாதிரிகள் அடங்கும். இவர் ஆண்ட்ரூ என்சி மற்றும் மைக்கேல் ஐ. சோர்டான் ஆகியோருடன் மறைந்த டிரிச்லெட் ஒதுக்கீட்டின் அசல் மாதிரிகளை உருவாக்குபவர்களில் ஒருவராக இருந்தார். 2020 ஆம் ஆண்டு சூன் மாதம் 18 ஆம் தேதி நிலவரப்படி, இவரது வெளியீடுகள் 109,821 முறை மேற்கோள் காட்டப்பட்டுள்ளன. இது அவருக்கு 97 எச்-குறியீட்டுகளைக் கொடுத்தது.

கௌரவங்களும் விருதுகளும்
-----------------------

பிளே 2013 ஆம் ஆண்டு கணினி இயந்திரங்களுக்கான சங்கம் இன்போசிசு அறக்கட்டளை விருதைப் பெற்றார். இந்த விருது 45 வயதிற்குட்பட்ட கணினி விஞ்ஞானிகளுக்கு வழங்கப்படுகிறது. இதன் பின்னர் இவ்விருது கம்ப்யூட்டிங் துறையில் கணினி இயந்திரங்களுக்கான சங்க பரிசு என மறுபெயரிடப்பட்டது. இவர் 2015 ஆம் ஆண்டு "நிகழ்தகவு தலைப்பு மாடலிங் மற்றும் பேய்சியன் இயந்திர கற்றலின் கோட்பாடு மற்றும் நடைமுறைக்கான பங்களிப்புகளுக்காக" கணினி இயந்திரங்களுக்கான சங்கத்தின் தோழராக பெயரிடப்பட்டார்.

மேற்கோள்கள்
-----------

1. ↑  "David Blei - Google Scholar Citations". *scholar.google.com*. 2020-06-18 அன்று பார்க்கப்பட்டது.
2. ↑  "ACM Fellows Named for Computing Innovations that Are Advancing Technology in the Digital Age". ACM. 8 December 2015. 9 December 2015 அன்று மூலம் பரணிடப்பட்டது. 9 December 2015 அன்று பார்க்கப்பட்டது.

வெளி இணைப்புகள்
---------------

* முகப்புப்பக்கம்
* மறைந்திருக்கும் டைரிச்லெட் ஒதுக்கீடு (PDF)
* வெளியீடுகள்
* ACM-Infosys அறக்கட்டளை விருது, 2013